Na se se bolela gore Jesu o be a sa nyake batho ba tseba gore o kile a tsošwa bahung? Aowa, ka gobane Petro o tšwetše pele ka gore: “O re laetše gore re bolele bathong le go nea bohlatse bjo bo feletšego bja gore yo ke Yena a laetšwego ke Modimo gore e be moahlodi wa ba ba phelago le ba ba hwilego.” Bakriste ba therešo ba dirile sona seo, e bile ba sa se dira.—Ditiro 10:42. 18 Go fetile nywaga e dikete bogoši bja Jehofa bo hlaselwa legodimong le mo lefaseng. Jehofa ga se a ka a tlogelela batho ba ipuša; o ile a dula a laola dilo. Ka ge e le Tate yo lerato, o ile a šireletša le go hlokomela balata ba gagwe ba ba botegago ba go swana le Noa, Aborahama le Dafida. Na se ga se re tutueletše go ikokobeletša Kgoši ye ya rena le go batamela kgauswi le yona?